અજય અને કાજોલે તેમનાં બાળકોને ફિલ્મી દુનિયાના ગ્લેમરથી દૂર રાખ્યાં છે. કાજોલ કહે છે, આ નિર્ણય અમે બંનેએ કર્યો હતો કે અમે અમારાં બાળકોને આ ઝાકઝમાળવાળી દુનિયાથી દૂર રાખીશું. હું અને અજય નહોતાં ઇચ્છતાં કે તેઓ નોર્મલ બાળકોની જેમ જિંદગી ન જીવી શકે. મારાં બાળકોને પણ એ ખ્યાલ છે જ કે તેમના પિતા એક્શન હીરો છે, પરંતુ ઘરે અમે માત્ર માતા-પિતા જ છીએ. બાળકોને આગળ જતાં જે વ્યવસાય પસંદ કરવો હશે તેની સંપૂર્ણ છૂટ હશે, પરંતુ જો મને અત્યારે કોઇ પૂછે કે તમારી દીકરી અભિનેત્રી બનશે તો મારે માત્ર એટલું જ કહેવું છે કે તે માત્ર ૧૪ વર્ષની છે અને શું તમે તમારાં બાળકોને આ ઉંમરમાં એવો સવાલ કરો છો? કાજોલ અને અજય સારી ‌િસ્ક્રપ્ટ મળશે તો સાથે કામ ચોક્કસ કરશે. કાજોલને અજ્યની ‘જખ્મ’, ‘લેજન્ડ ઓફ ભગતસિંહ’ અને ‘કંપની’ ફિલ્મ ખૂબ પસંદ છે.•